### Beslutning

Taget til efterretning.

### Sagsfremstilling

## Resume og sagens baggrund

Ifølge dagtilbudsloven skal Kommunalbestyrelsen føre tilsyn med indholdet, og den måde, hvorpå opgaverne udføres, i alle dagtilbud som er beliggende i kommunen. Tilsynet indgår som en del af Kommunalbestyrelsens overordnede ansvar for at vurdere og udvikle kvaliteten af den pædagogiske praksis i dagtilbuddene inden for dagtilbudslovens rammer, og derfor er sagen til politisk behandling. I sagen orienteres om de tilsyn, der har været gennemført i 2023.

## Indstillinger

Direktøren indstiller, at orienteringen tages til efterretning.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Det er Fagcenter for Børn, Læring og Uddannelse, der på vegne af Kommunalbestyrelsen fører tilsynet. Alle dagtilbud i kommunen har haft et ordinært tilsyn i 2023. Det betyder, at alle kommunale, selvejende og private dagtilbud har fået minimum et tilsyn, hvor der bliver udført et ordinært uanmeldt tilsyn i alle dagtilbud. [adresse] for Børn, Læring og Uddannelse vurderer om det ordinære tilsyn giver anledning til en særlig opmærksomhed i dagtilbuddet, og hermed et opfølgende tilsyn (som betragtes som et anmeldt tilsyn). Derudover kan der være andre planlagte anmeldte besøg f.eks. grundet klager.

Tilsynet har blandt andet til formål at give dagtilbuddenes ledelse og medarbejdere mulighed for faglig sparring og dialog om udfordringer i forhold til det pædagogiske arbejde. Tilsynet understøtter derfor udviklingen af den pædagogiske praksis og dagtilbuddenes arbejde med at sikre en høj kvalitet i kommunens dagtilbud.

I Kalundborg Kommune er der udover de 30 kommunale og selvejende institutioner, 5 private daginstitutioner, 79 dagplejere og 17 private børnepassere.

*Resultaterne fra tilsynene i 2023*

Rapporten over de pædagogiske tilsyn er vedhæftet sagen som bilag 1, og der er også vedhæftet et resumé af rapporten som bilag 2. I rapporten fremgår det bl.a., at der løbende og gennem opfølgende tilsyn gennem 2023 er sket en positiv udvikling i stort set alle dagtilbud, og der ses en højere grad af kvalitet i de dagtilbud, hvor vurderingen ved udgangen af 2022 eller starten af 2023 var vurderet til kategorierne ”kalder på handling” og/eller ”alvorlig bekymring”.

I vurderingen af kvaliteten af kommunens dagtilbud har tilsynene i slutningen af 2023 vist, at 26 daginstitutioner (heraf 5 private) ligger i kategorien ”acceptabel kvalitet”, 6 daginstitutioner ligger i kategorien ”kalder på handling” og 2 daginstitutioner ligger i kategorien ”alvorlig bekymring”.

## Økonomiske konsekvenser

Ingen.

### Sagens forløb

08/05/2024 Børn- og Familieudvalget
Anbefales.

Afbud: Leif Rasmussen

22/05/2024 Økonomiudvalget
Anbefales.